
 7.12.2018
 BG
 Официален вестник на Европейския съюз
 L 311/13
 РЕГЛАМЕНТ ЗА ИЗПЪЛНЕНИЕ (ЕС) 2018/1913 НА КОМИСИЯТА
 от 6 декември 2018 година
 за подновяване на одобрението на активното вещество трибенурон в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
 като има предвид, че:
 (1)
 С Директива 2005/54/ЕО на Комисията (2) трибенурон бе включен като активно вещество в приложение I към Директива 91/414/ЕИО на Съвета (3).
 (2)
 Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) No 1107/2009 и са включени в част А от приложението към Регламент за изпълнение (ЕС) No 540/2011 на Комисията (4).
 (3)
 Срокът на одобрението на активното вещество трибенурон, определен в част А от приложението към Регламент за изпълнение (ЕС) No 540/2011, изтича на 31 октомври 2019 г.
 (4)
 В съответствие с член 1 от Регламент за изпълнение (ЕС) No 844/2012 на Комисията (5) и в предвидения в същия член срок бе подадено заявление за подновяване на одобрението на трибенурон.
 (5)
 Заявителят представи допълнителните досиета, изисквани съгласно член 6 от Регламент за изпълнение (ЕС) No 844/2012. Според държавата членка докладчик заявлението е пълно.
 (6)
 Държавата членка докладчик изготви доклад за оценка във връзка с подновяването, като се консултира с държавата членка съдокладчик и на 23 юни 2016 г. го представи на Европейския орган по безопасност на храните („Органа“) и на Комисията.
 (7)
 Органът изпрати доклада за оценка във връзка с подновяването на заявителя и на държавите членки за коментар и препрати на Комисията получените коментари. Освен това Органът публикува допълнителните обобщени досиета.
 (8)
 На 29 юни 2017 г. Органът предаде на Комисията заключението си (6) за това дали може да се очаква трибенурон да отговаря на критериите за одобряване, предвидени в член 4 от Регламент (ЕО) No 1107/2009. На 12 декември 2017 г. Комисията представи проекта на доклад във връзка с подновяването на одобрението на трибенурон пред Постоянния комитет по растенията, животните, храните и фуражите.
 (9)
 Комисията прикани заявителя да представи своите коментари относно заключението на Органа, а в съответствие с член 14, параграф 1, третата алинея от Регламент за изпълнение (ЕС) No 844/2012 — и относно проекта на доклад във връзка с подновяването. Заявителят представи своите коментари, които бяха разгледани внимателно.
 (10)
 Бе установено, че критериите за одобряване, предвидени в член 4 от Регламент (ЕО) No 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ трибенурон. Поради това е целесъобразно одобрението на трибенурон да бъде подновено.
 (11)
 Оценката